Diari Oficial de la Generalitat Valenciana


Sumari del DOGV 9818, del 28-03-2024 (2024/2503)

RESOLUCIÓ de 15 de març de 2024, del director de l'Agència Valenciana de Seguretat i Resposta a les Emergències, per la qual es deleguen determinades competències relatives a les indemnitzacions per raó del servei i gratificacions extraordinàries per assistències i servicis específics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9818

Data del DOGV
:   28-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2503


Data del document
:   15-03-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 15 de març de 2024, del director de l'Agència Valenciana de Seguretat i Resposta a les Emergències, per la qual es deleguen determinades competències relatives a les indemnitzacions per raó del servei i gratificacions extraordinàries per assistències i servicis específics. [2024/2503]  
El Decret 24/1997, d'11 de febrer, del Govern Valencià, té per objecte regular les indemnitzacions per raó del servei i gratificacions extraordinàries per assistències i serveis específics que correspon percebre al personal de la Generalitat Valenciana i a l'adscrit funcionalment al servei d'aquesta, així com als alts càrrecs de la Generalitat Valenciana.  
L'article 2 de l'esmentada norma establix els supòsits indemnitzatoris a fi de rescabalar al personal les despeses en què incórreguen amb motiu del servei: dietes, despeses de transport, indemnització especial, indemnització per residència eventual i indemnització per trasllat forçós de residència.  
En l'article 11 s'establix que l'autorització de les comissions de servei amb dret a indemnització, així com la verificació de la seua realització correspon als sotssecretaris, secretaris generals i directors generals.  
  
D'altra banda, la Llei 4/2017, de 3 de febrer, per la qual es crea l'Agència Valenciana de Seguretat i Resposta a les Emergències, atribuïx, en l'article 11.2.c, a la Direcció de l'Agència, la direcció del personal adscrit a l'organisme, gestionant de forma integrada els recursos humans, materials i econòmics, a fi de prestar uns serveis eficients i de qualitat.  
En conseqüència, a fi de dotar de major agilitat la tramitació de les comissions de servei i el seu posterior pagament a través dels acomptes de fons de caixa fixa en l'Agència Valenciana de Seguretat i Resposta a les Emergències, es considera necessari delegar la competència atribuïda a la direcció de l'Agència, relativa a l'autorització i justificació de les comissions de servei, en favor de cada una de les unitats de nivell administratiu que la integren, segons l'estructura administrativa establida en l'article 10 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, en funció de la dependència de la persona comissionada.  
  
És per això que, de conformitat al que es disposa en l'article 9 de la Llei 40/2015, d'1 d'octubre, de règim jurídic del sector públic, en concordança amb el que s'establix en l'article 63 de la Llei 5/1983, de 30 de desembre, del Consell, així com l'article 12 de la Llei 4/2017, de creació de l'AVSRE, resolc:  
  
Primer  
Delegar l'exercici de la competència relativa a l'autorització de les comissions de serveis amb dret a indemnització, així com la verificació de la seua realització, en la persona titular de la Subdirecció General d'Emergències; en la persona titular de la Subdirecció General de Seguretat; en la persona titular de la Subdirecció General de Formació en Seguretat Pública i Emergències, i en la persona titular de la Secretaria Tècnica, així com en la persona titular de la direcció de la unitat de la policia nacional adscrita a la Comunitat Valenciana, que corresponga en funció de la dependència orgànica de la persona comissionada.  
  
  
Segon  
Ordenar, de conformitat amb el que es disposa en l'article 9.3 de la Llei 40/2015, la publicació de la present resolució en el Diari Oficial de la Generalitat Valenciana, produint efectes a partir de l'endemà de publicar-se.  
  
València, 15 de març de 2024.- El director de l'Agència Valenciana de Seguretat i Resposta a les Emergències: Javier Montero Hernández.